
Oppgåve: På hvilke måter kan vi si at antropologien kan gi et helhetlig bilde av et samfunn?

Tradisjonelt kan ein kanskje seia at antropologar meir enn nokon andre samfunnsforskarar har forsøkt å gje eit heilskapleg bilete av samfunnet.  Dei prøver å visa alle sidene av eit samfunn, ved å greia ut om ma. busetnadsmåtar, politisk organisring, religion, slektskapsorganisering og økonomi, i tillegg til geografi, språk og historie.  Dei første antropologane studerte småskala-samfunn, mange av dei til og med lønna av kolonimaktene til å samla informasjon om dei menneska dei faktisk styrte over.  Det å sjå heilskapleg på samfunnet, kallar ein holisme, og har vore svært viktig for antropologar heilt fram til i dag.  Viser ein for eksempel til strukturfunksjonalistane (A.R Radcliffe-Brown, E.E. Evans-Pritchard), så var holisme heilt fundamentalt.  Dei ønska å forklara korleis samfunnet hang saman – finna strukturen.  Men, det har etterkvart kome ein debatt om holisme-begrepet, og i artikkelen ”Samfunnskultur som påbegynt virkelighet” ønsker Odd Are Berkåk og redefinera holisme og synet på heilskap.

Berkåk deler mellom monoistisk og dualistisk holisme.  Med monoistisk, meiner han det tradisjonelle synet på samfunnet, slik som til dømes strukturfunksjonalistane.  Berkåk meiner, at sidan dei leiter etter orden bak kaoset, så må dei akseptera at det faktisk fins ei overbygning – noko som er over den menneskelege eksistensen.  Dette synet fører til at dei vil vera kritiske til den nye kulturen – som bare er forbigåande og skuggar for overbygninga.  I staden meiner Berkåk ein bør sjå på samfunnet med ein monoistisk holisme, kor det ikkje fins noko overbygning, men mennesket prøver å skapa orden i kaoset.

Når det gjeld antropologisk arbeid, så er det tradisjonelle feltarbeidet og det tradisjonelle skriflege resultatet, ei avhandling som forsøkjer å visa alle sider ved eit samfunn.  Døme på dette, kan vera Napoleon Chagnon sin monografi om yanomamö-indianarane i Amazonas.  Men, etterkvart har det blitt vanlegare å arbeida på forskjellige måtar for å frå fram heilskapen.  Unni Wikan sin monografi ”Fattigfolk fra Kairo” omhandlar bare 17 familiar i millionbyen Kairo.  Men ho prøver med desse 17 familiane å seia noko om det egyptiske samfunnet, då særleg blant dei underpriviligerte.  Ennå eit eksempel ein annleis måte å arbeida på, er Eduardo Archetti sin monografi om marsvin frå Ecuador ”Guinea Pigs”.  Her følgjer han han ingen navngitte personar, men i staden ser han på alle sider av livet på landsbyga som omhandlar marsvin.  Ved å trekka ut ei spesiell side ved det ecuadorianske samfunnet, prøver han å seia noko om det.  

